b"\n_START_ARTICLE_\nEstabilitzador (electricitat)\n_START_SECTION_\nLimitador de corrent\n_START_PARAGRAPH_\nUn limitador de corrent \xc3\xa9s un dispositiu que limita el corrent a trav\xc3\xa9s d'una c\xc3\xa0rrega el\xc3\xa8ctrica. Aquests s'utilitzen m\xc3\xa9s sovint quan una c\xc3\xa0rrega (com ara una desc\xc3\xa0rrega d'arc) pateix una disminuci\xc3\xb3 de tensi\xc3\xb3 del terminal quan augmenta la intensitat a trav\xc3\xa9s de la c\xc3\xa0rrega. Si aquest dispositiu es connect\xc3\xa9s a una font d'alimentaci\xc3\xb3 de voltatge constant, consumiria una quantitat creixent de corrent fins que es destruiria o fes que la font d'alimentaci\xc3\xb3 fall\xc3\xa9s. Per evitar-ho, se li connecta en s\xc3\xa8rie una resist\xc3\xa8ncia el\xc3\xa8ctrica o una react\xc3\xa0ncia que limiti el corrent i proporcioni un funcionament adequat del dispositiu de resist\xc3\xa8ncia negativa limitant el corrent m\xc3\xa0xim que hi circula._NEWLINE_Els limitadors tamb\xc3\xa9 es poden utilitzar simplement per a controlar el corrent en un circuit normal i de resist\xc3\xa8ncia positiva. Abans de l'arribada de l'encesa d'estat s\xc3\xb2lid, el sistema d'encesa dels autom\xc3\xb2bils normalment inclo\xc3\xafa una resist\xc3\xa8ncia en s\xc3\xa8rie per tal de regular la tensi\xc3\xb3 aplicada al sistema d'encesa. Exemple actual: s'utilitzen resist\xc3\xa8ncies en s\xc3\xa8rie com a limitadors per tal de controlar el corrent que circula pels LEDs.\n_START_SECTION_\nEncebador el\xc3\xa8ctric\n_START_PARAGRAPH_\nHi ha una t\xc3\xa8cnica de precalentament que utilitza una combinaci\xc3\xb3  filament - c\xc3\xa0tode en cada extrem del llum en conjunci\xc3\xb3 amb un interruptor mec\xc3\xa0nic o autom\xc3\xa0tic (vegeu el diagrama del circuit de l'apartat anterior) que inicialment connecta els filaments en s\xc3\xa8rie amb la react\xc3\xa0ncia i d'aquesta manera es pre-escalfen els filaments abans de saltar la guspira,  proc\xc3\xa9s que a Am\xc3\xa8rica del Nord, s'anomena pre-warm-up, mentre que a altres llocs s'anomena Switchstart._NEWLINE_Aquests sistemes s\xc3\xb3n equip est\xc3\xa0ndard en els pa\xc3\xafsos de 200-240 V (100-120 V i per a llums de fins a uns 30 watts), i en general fan una guspira d'arrencada d'uns 1000 volts. Abans de la d\xc3\xa8cada de 1960, s'utilitzaven tamb\xc3\xa9 encebadors t\xc3\xa8rmics (substituits per l'interruptor d'arrencada autom\xc3\xa0tic) i fins i tot interruptors manuals. A les l\xc3\xa0mpades electromagn\xc3\xa8tiques de vegades s'utilitzen arrencadors electr\xc3\xb2nics. _NEWLINE_El cebador autom\xc3\xa0tic que es mostra a la fotografia de l'esquerra consisteix en un petita l\xc3\xa0mpada de desc\xc3\xa0rrega de gas, de ne\xc3\xb3 o arg\xc3\xb3 que cont\xc3\xa9 en paral\xc2\xb7lel un interruptor N.O. de lama bi-met\xc3\xa0l\xc2\xb7lica. Funciona com un rel\xc3\xa9 de temps, connectant els filaments del tub fluorescent durant uns segons al comen\xc3\xa7ament, despr\xc3\xa9s es desconnecta, generant una tensi\xc3\xb3 de m\xc3\xa9s de 1000 Volts, suficient per causar una desc\xc3\xa0rrega que enc\xc3\xa9n el tub."